Friedrichshafen

**Hafe** (au **Fridrichshafe**, dt. *Friedrichshafen*) isch e Stadt am nerdlige Stade Bodesee. Si isch d Kreisstadt un di grescht Stadt vum Bodeseekroes un no Konschtanz di zwotgrescht Stadt am Bodesee. Zämme mit Raveschburg un Wãẽgaade bildet Hafe eis vu vierzeh Oberzäntre z Bade-Wirttebärg. Syt em 1. April 1956 isch Hafe Großi Kreisstadt.

## Geografii
### Geografischi Lag
Hafe lyt in ere Bucht vum nerdlige Bodeseestade am Sidweschtrand vum Schussebecki un goht vun ere Hechelag vu 395.2 m NN am Bodeseestade bis uf 501.6 m NN z Oelinge/Horach. D Chärnstadt lyt in dr Nechi vu dr Mindig vu Rotach in dr Bodesee. Dää Fluss chunnt vu Direnge weschtlig vu dr Ortschaft Oelinge in s Stadtgebiet un fließt dur e baar chleineri Ortsdeil, voreb er in dr Chärnstadt in dr See mindet. Di e weng greßer Schusse streift dr nordeschtli Ecke vum Stadtgebiet un mindet e baar Kilometer eschtli vu dr Stadt in dr Bodesee.

### Nachbargemeinden
Die Stedt un Gmeine gränze an d Stadt Hafe (im Uhrzeigersinn vu Weschte uus) un ghere mit Uusnahm vu Raveschburg alli zem Bodeseekroes: Immestad, Markdorf, Direnge, Raveschburg, Megge, Dettnãng un Eriskirch.

### Stadtgliderig
D Stadt bstoht us dr Chärnstadt un dr Gmeine, wu im Ramme vu dr Gebietsreform in dr 1970er Johr yyglideret wore sin: Oelinge, Ettekirch, Kluftern un Raderach. Di yygliderete Gmeine sin hite Ortschafte im Sinn vu dr bade-wirttebärgische Gmeindsornig mit eme Ortschaftsrot, wu vu dr Bevelkerig bi jedere Kommunalwahl nej gwehlt wird, mit eme Ortsvorsteher as Vorsitz.

In fascht allne Stadtdeil het s Wohngebiet, wu mit eigene Nämme unterschide wäre, wu aber zmeischt kei feschtgleiti Gränze hän, vilmol neji Böugebiet, aber zem Deil au friejer sälbständigi Gmeine. Doderzue ghere:
* Chärnstadt
** Ãmãschwiller, Fischba, Grenzhof, Heiseloch, Hofe, Jettehuse, Lewendal, Manzell, Moaschtertshofe, Neihiser, Oachemihl, Riedern, Rupberg, St. Jerge, Schnetzenhuse, Seemoos, Seewisenesch, Spaltestoa, Woggerschhuse, Windhag
* Oalenge
** Berg (zwische 1825 un 1937 sälbständigi Gmei, wu au d Sidlige Holzhof, Ittehuse, Jägerhus, Kappelhof, Keschtebach, Langeloch, Unterraderach un Willer an der Ach derzue ghert gha hän), Buechholz, Bũnkhofe, Hagedorn (1812–1825 Name vu dr domolige Gmei Oalenge/Berg), Hehler, Holzhof, Ittehuse, Locheried, Martinshof, Oberoalinge, Oberlottewiller, Roanach, Unteroalenge, Unterlottewiller, Waldacker, Willermihl, Wiggehuse, Wolfehof
* Ettekirch
** Appenwiller, Batzewiller, Bettewiller, Eggewiller, Ellewiller, Furatwiller, Gräaberg, Habratschwiller, Hinterhof, Hirschlatt (bis 1937 sälbständigi Gmei), Huiwiller, Lehhorn, Lempfredschwiller, Lendeholz, Rosegarte, Waltewiller, Wãnnehiser, Wirgetschwise, Zillischbach
* Kluftern
** Efritschwiller, Hege, Krizäcker, Liba, Mihleschle, Ziegelacker

Di ehmolig Gränze zwische dr friejere Länder Bade un Wirttebärg isch am Gränzbach zwische Fridrichshafe-Fischbach un Immestaad verloffe. Zwische dr Bundesstroß 31 un dr naturgschitzte Stadezone het s no Räscht vum „Gränzhof“.

### Klima
S Klima vu Hafe isch vor allem dur d Yyfliss vum Bodeseebiet un dr Alpe bregt. Im Verglyych zum Hinterland sin d Tämperature mild. Dur d Nechi zue dr Alpe het s als Fehnwind un Gwitter. Usserdäm entstehn im Winter Näbel, wel dr See d Funktion vun eme Wermispycher ufwyyst.

### Ruumblanig
Hafe bildet zämme mit Raveschburg un Wãẽgaade s Oberzäntrum vu dr Region Bodesee-Oberschwobe. Des Oberzäntrum ibernimmt fir dr eschtli Beraich vum Bodeseekroes au d Funktion vun eme Mittelzäntrum fir d Gmeine Bermadinge, Deggehauserdal, Eriskirch, Immestad, Grässbrõnn, Lãngenarge, Markdorf, Megge, Neikirch, Direnge un Dettnãng.

### Schutzgebiet
Im Gebiet vu dr Stadt Hafe sin dur s Regierigsbresidium Dibenge bzw. s Landrotsamt Bodeseekroes as unteri Naturschutzbherd zurzyt (Stand: 31. Mai 2009) vier Naturschutzgebiet (Eriskircher Ried, Hepbacher-Leimbacher Ried, Lipbachsänki, Lipbachmindig), fimf Landschaftsschutzgebiet (Haldeberg, Hepbacher-Leimbacher Ried, Lipbachsänki, Wirttebärgischs Bodeseeufer (Deilgebiet)), elf flechehafti un 25 Einzel-Naturdänkmeler uusgwise.

## Gschicht
Hafe isch anne 1811 entstande us dr ehmolige Freje Ryychsstadt Bueche (wu si s Wappe dervu ibernuu het) dur Zämmeschluss mit em Dorf un Chloschter Hofe. D Stadt het zem Oberamt Dettnãng ghert, wu anne 1938 dr Landkroes Dettnãng drus firigangen isch.

## Kultur un Böuwärch
Hafe lyt an dr Oberschwebische Barockstroß.

* Dornier-Museum
* Zeppelin-Museum
* Fyyrwehrmuseum Ettenkirch-Waltenweiler
* Schuelmuseum Friedrichshafen
* Schlosschilche (böue 1695 bis 1702, ehmoligi Chloschterchilche vum Chloschter Hofe)
* Pfarrchilche St. Nikolaus (17.&nbsp;Jh.)
* Pfarrchilche St. Petrus Canisius (1927–1928)
* Pfarrchilche Zum Guten Hirten (1962)
* Pfarrchilche St. Columban (1966)
* *Kapell St. Blasius*, Meistershofen, 11. Jh.
* *Haldenberg-Kapell* uf em *Haldenberg* (479 m)


!9. 10. 2020. Flug mit dem Zeppelin über Friedrichshafen. 03.jpg|Blick vum Bodesee
Aus dem Zeppelin fotografiert - Friedrichshafen, Bodensee. 09.jpg|Schlosschilche
Friedrichshafen_Zeppelin_statue_before_Säntis.jpg|Zeppelin-Statue am Grof-Zeppelin-Huus, Säntis im Hintergrund; HDR Image
FN Dornier Museum.jpg|Dornier-Museum
FNZeppelinmuseum.jpg|Zeppelin-Museum
De Merian Sueviae 047-Buchhorn.jpg|Buechhorn, Chupferstich vum Matthias Merian, 1643/1656
Klimadiagramm-metrisch-deutsch-Friedrichshafen-Deutschland-1961-1990.png|Klimadiagramm vu Fridrichshafe 1961–1990


## Verschidnigs
Z Manzell, eme Ortstail vo Fridrichshafe, stoht en Tail vom Dornier-Wärch. Bim Flughafe usse isch s *Dornier Museum* und d Halle vom Zeppelin. S *Zeppelinmuseum* isch bim Hafe-Bahnhof. Vom Hafe uus verchehrt e Fähre uf Romanshorn übere.

## Literatur
* Ernst Haller:: *Seewein - Die Geschichte des Weinbaus in und um Friedrichshafen.* Robert Gessler Verlag, Friedrichshafen 2005, ISBN 3-86136-099-3
* Ernst Haller: *Fasnachtszeiten. Brauchtum von Buchhorn bis Friedrichshafen.* Verein zur Pflege des Volkstums Friedrichshafen e.&nbsp;V. 1997,
* Erich Keyser (Hrsg.): *Friedrichshafen, Landkreis Tettnang.* In: *Deutsches Städtebuch.* Band 4,2 Teilband Baden-Württemberg: *Württembergisches Städtebuch.* Kohlhammer, Stuttgart 1961.
* Fritz Maier: *Friedrichshafen.* Robert Gessler Verlag, Friedrichshafen
** Bd. 1: *Die Geschichte der Stadt bis zum Beginn des 20. Jahrhunderts.* 1983, ISBN 3-922137-22-9
** Bd. 2: *Die Geschichte der Stadt vom Beginn des 20. Jahrhunderts bis zum Ende des Zweiten Weltkrieges.* 1994, ISBN 3-922137-46-6
** Bd. 3: *Stadtgeschichte(n) - Erinnerungen an Vorgestern und Gestern. Von der Nachkriegszeit bis zu Beginn des 21. Jahrhunderts.* 2004, ISBN 3-86136-085-3
* Johann Daniel Georg von Memminger: *Beschreibung des Oberamts Tettnang*. Cotta, Stuttgart und Tübingen 1838 
* Schlieper, Hans: Eisenbahntrajekte über Rhein und Bodensee, Alba Verlag, Düsseldorf, 2009, ISBN 978-3-87094-369-1

## Weblink

* Internetpräsenz vu dr Stadt Fridrichshafe
* Stadtwiki Fridrichshafe

## Fueßnote